5. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 718 της 27/28 Σεπτ. 1978 (ΦΕΚ Α΄ 162) Περί εκπαιδεύσεως των Στρατευομένων Ελληνίδων. Έχοντες υπ’ όψει: α)Την διάταξιν του άρθρ. 11, εδάφ. ε, του Νόμ. 705/77 «περί στρατεύσεως των Ελληνίδων». β)Τας υπ’ αριθ. 219/78 και 826/78 γνωμοδοτήσεις του Συμβουλίου Επικρατείας, προτάσει του Ημετέρου επί της Εθνικής Αμύνης Υπουργού, αποφασίζομεν και ορίζομεν: Άρθρ.1.–1.Αι στρατευόμεναι Ελληνίδες, προκειμένου να ανταποκριθούν εις την αποστολήν των, κατά την διάρκειαν της θητείας των, εκπαιδεύονται εις κέντρα εκπαιδεύσεως και Σχολάς, η δε εκπαίδευσίς των διακρίνεται εις: α)Βασικήν εκπαίδευσιν β)Εκπαίδευσιν Στελεχών γ)Εκπαίδευσιν Ειδικότητος 2.Ειδικώτερον: α)Η βασική εκπαίδευσις: 1.Είναι υποχρεωτική δι’ απάσας τας στρατευομένας Ελληνίδας. 2.Διεξάγεται εις κέντρα βασικής εκπαιδεύσεως, τα οποία λειτουργούν εις έκαστον Κλάδον των Ενόπλων Δυνάμεων δια τας προοριζομένας να υπηρετήσουν εις αυτόν στρατευομένας Ελληνίδας. 3.Τα κέντρα βασικής εκπαιδεύσεως των στρατευομένων Ελληνίδων δεν είναι μικτά, εδρεύουν δε εις Μονάδας των Ενόπλων Δυνάμεων. Ειδικώς δια τας τρεις πρώτας σειράς, η βασική εκπαίδευσις πραγματοποιείται εις το Κέντρον Βασικής Εκπαιδεύσεως του Στρατού Ξηράς και δια τους τρεις Κλάδους. 4.Διαρκεί από 30 – 50 ημέρας, της ακριβούς διαρκείας καθοριζομένης υπό εκάστου Κλάδου των Ενόπλων Δυνάμεων, αναλόγως των Κλαδικών αναγκών βασικής εκπαιδεύσεως. 5.Περιλαμβάνει τα κατωτέρω γενικά αντικείμενα: α)Ασκήσεις αόπλου – ενόπλου. β)Χειρισμοί ατομικού οπλισμού – Βολή. γ)Παθητική άμυνα. δ)Πυρηνικός – Βιολογικός – Χημικός πόλεμος. ε)Ασφάλεια Πληροφοριών. ς)Οργάνωσις Ενόπλων Δυνάμεων. ζ)Γενικοί Κανονισμοί Εσωτερικής Υπηρεσίας. η)Διαλέξεις – Πρώται βοήθειαι – Φυσική αγωγή. β)Η Εκπαίδευσις Στελεχών: 1.Δεν είναι υποχρεωτική δι’ απάσας τας στρατευομένας Ελληνίδας. 2.Διεξάγεται εις Κέντρα εκπαιδεύσεως και Σχολάς αντιστοίχως προς τας τοιαύτας των αρρένων. 3.Περιλαμβάνει εκπαίδευσιν κατ’ είδος, διάρκειαν και αντικείμενα δια την παραγωγήν στελεχών (Αξιωματικών – Υπαξιωματικών Εφέδρων ή εθελοντών ή μονίμων) αντίστοιχον προς την τοιαύτην των αρρένων. 4.Δυνατόν να συνδυασθή με την εκπαίδευσιν ειδικότητος. γ)Η Εκπαίδευσις Ειδικότητος: 1.Δεν είναι υποχρεωτική δι’ απάσας τας στρατευομένας Ελληνίδας. 2.Διεξάγεται κατά Κλάδον εις κέντρα εκπαιδεύσεως ή Σχολάς αναλόγως της ειδικότητος και αντιστοίχως προς την τοιαύτην των αρρένων. 3.Διαρκεί και περιλαμβάνει αντικείμενα εκπαιδεύσεως, ως ταύτα καθορίζονται εκάστοτε υπό των Γενικών Οδηγιών Εκπαιδεύσεως (Γ.Ο.Ε.) του Στρατού Ξηράς και των Κανονισμών Εκπαιδεύσεως του Πολεμικού Ναυτικού και της Πολεμικής Αεροπορίας δια τους άρρενας των αντιστοίχων Κλάδων και ειδικοτήτων, αναλόγως εφαρμοζομένων. Άρθρ.2.–Το εκπαιδευτικόν και διοικητικόν προσωπικόν αποτελείται από άρρενας και θήλεις βαθμοφόρους. 